Diari Oficial de la Generalitat Valenciana


Sumari del DOGV 9712, del 26-10-2023 (2023/10261)

RESOLUCIÓ de 20 d'octubre de 2023, de la Direcció General de Treball, Cooperativisme i Seguretat Laboral, per la qual es resol la convocatòria, per a l'exercici 2023, de les ajudes destinades a la promoció, foment i difusió de l'economia social a la Comunitat Valenciana regulades en l'article 16 i 17 de les bases reguladores establides en l'Ordre 2/2020, de 27 de febrer (ESAFOM).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10905


Data del document
:   20-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * economia social
    * ajuda pública

RESOLUCIÓ de 20 d'octubre de 2023, de la Direcció General de Treball, Cooperativisme i Seguretat Laboral, per la qual es resol la convocatòria, per a l'exercici 2023, de les ajudes destinades a la promoció, foment i difusió de l'economia social a la Comunitat Valenciana regulades en l'article 16 i 17 de les bases reguladores establides en l'Ordre 2/2020, de 27 de febrer (ESAFOM). [2023/10897]  
  
L'Ordre 2/2020, de 27 de febrer, de la Conselleria d'Economia Sostenible, Sectors Productius, Comerç i Treball, publicada en el DOGV número 8755, de 5 de març de 2020, estableix les bases reguladores per a la concessió de subvencions destinades a la promoció, foment i difusió de l'economia social, a la Comunitat Valenciana (d'ara en avant, Ordre de bases).  
La Resolució de 12 de gener de 2023 (DOGV 9520, 26.01.2023), del conseller d'Economia Sostenible, Sectors Productius, Comerç i Treball, va convocar les referides subvencions destinades a la promoció, foment i difusió de l'economia social a la Comunitat Valenciana, per a l'exercici 2023.  
Les ajudes que es concedeixen a través de la present resolució tenen la consideració d'ajudes de minimis regulades en el Reglament (UE) núm. 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352/1, de 24 de desembre), de manera que, en tot cas, l'import de les esmentades ajudes no podrà fer que l'import total de les ajudes de minimis que reba la mateixa empresa durant un període de tres exercicis fiscals siga superior al límit de 200.000 euros.  
La convocatòria queda sotmesa, a més, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament sobre el procediment per a la concessió de subvencions.  
En relació amb els sol·licitants que s'especifiquen en l'annex I, s'ha comprovat la documentació aportada i reuneixen els requisits necessaris per a accedir a la subvenció, de conformitat amb les bases 2 i 3 de l'ordre referenciada més amunt.  
Tenint en compte l'acta de la comissió de valoració establida en la base 5 de l'ordre esmentada, reunida el 10 d'octubre de 2023, i la correcció d'errors de 17 d'octubre de 2023, quant a les ajudes de l'article 16 de l'Ordre de bases, referent a «Subvencions per a activitats de formació, foment i difusió no vinculades directament al foment de l'ocupació», l'import al qual tenen dret les entitats, per complir els requisits per a això, excedia l'import del crèdit pressupostari consignat a aquest efecte, això és, 114.000 euros, per la qual cosa ha sigut necessari aplicar els criteris de baremació establits en l'article 4.1 b) i 4.2 de l'Ordre de bases.  
Per tant, l'import finalment concedit a cadascuna de les entitats beneficiàries és el corresponent després de l'aplicació dels criteris de baremació i les regles especials de l'apartat primer de l'article 4.2.  
Quant al crèdit pressupostari consignat a aquest efecte per a aquestes ajudes, ha sigut repartit per un import total de 113.999,55 euros, amb un sobrant de 0,45 euros.  
D'altra banda, quant a les ajudes de l'article 17 de l'Ordre de bases, referent a «Subvencions per a activitats de formació, foment i difusió vinculades directament al foment de l'ocupació», l'import al qual tenen dret les entitats, per complir els requisits per a això, ascendeix a 69.774,44 euros.  
El crèdit pressupostari consignat a aquest efecte per a aquestes ajudes ascendeix a 360.000,00 euros, per la qual cosa es queda un romanent en la línia de 290.225,56 euros.  
  
Per tant, pel que fa a les ajudes regulades en l'article 17 esmentat, s'ha prescindit de la fixació d'un ordre de prelació entre les sol·licituds presentades que reuneixen tots els requisits establits, ja que el crèdit consignat en la convocatòria corresponent ha sigut suficient per a atendre totes les subvencions sol·licitades una vegada finalitzat el termini de presentació, de conformitat amb el que disposa l'article 4. 3 de l'Ordre de bases, resolc:  
Primer. Concessió i desestimació  
1. Concedir les subvencions a les entitats sol·licitants que s'assenyalen en l'annex I d'aquesta resolució, per les quanties, d'acord amb la despesa a justificar detallada i amb les condicions que s'estableixen en la present resolució de concessió, en la convocatòria respectiva i en les bases reguladores d'aquestes.  
2. Sobre la base d'aquesta concessió s'autoritza i es disposa el crèdit per import de 183.773,99 euros, amb càrrec al capítol IV del programa 322.55, Promoció de l'emprenedoria, cooperativisme i economia social, línia de subvenció S5266000, distribuït de la manera següent:  
- Subvencions per a activitats de formació, foment i difusió no vinculades directament al foment de l'ocupació, regulades en l'article 16 de l'Ordre de bases, 113.999,55 euros.  
- Subvencions per a activitats de formació, foment i difusió vinculades directament al foment de l'ocupació, regulades en l'article 17 de l'Ordre de bases, 69.774,44 €.  
3. Desestimar les sol·licituds d'ajudes presentades per les entitats que s'assenyalen en l'annex II d'aquesta resolució, pels motius que s'especifiquen respecte de cadascuna de les entitats.  
4. Quant a l'import a concedir respecte de cadascuna de les ajudes referides en l'anterior punt 2, cal indicar que, pel que fa a les ajudes regulades en l'article 16 de l'Ordre de bases, l'import al qual tenen dret les entitats, per complir els requisits per a això, excedia l'import del crèdit pressupostari consignat a aquest efecte, això és, 114.000,00 euros, per la qual cosa ha sigut necessari aplicar els criteris de baremació que estableix l'article 4.1.b i 4.2 de l'Ordre de bases.  
Per tant, l'import finalment concedit a cadascuna de les entitats beneficiàries és el corresponent després de l'aplicació dels criteris de baremació i les regles especials de l'apartat primer de l'article 4.2.  
Quant al crèdit pressupostari consignat a aquest efecte per a aquestes ajudes ha sigut repartit per un import total de 113.999,55 euros, quedant un sobrant de 0,45 euros.  
Pel que fa a les ajudes de l'article 17 de l'Ordre de bases, s'ha prescindit de la fixació d'un ordre de prelació entre les sol·licituds presentades que reuneixen tots els requisits establits, ja que el crèdit consignat en la corresponent convocatòria ha sigut suficient per a atendre totes les subvencions sol·licitades una vegada finalitzat el termini de presentació, de conformitat amb el que disposa l'article 4. 3 de l'Ordre de bases.  
  
  
Segon. Justificació i pagament de les ajudes  
El lliurament queda en tot cas condicionat a la justificació de la realització de l'actuació que fonamenta la concessió de la subvenció per part de les entitats beneficiàries, que haurà de portar-se a efecte fins al dia 20 de novembre de 2023, inclusivament, mitjançant aportació de la següent documentació de conformitat amb el que disposen els articles 10 i 16 de l'Ordre 2/2020:  
a) Compte justificatiu, formulat de conformitat amb el que preveu en Llei general de subvencions i l'article 74 del seu reglament, aprovat pel Reial decret 887/2006, de 21 de juliol, i l'Ordre EHA/1434/2007, de 17 de maig.  
b) Una memòria de les actuacions subvencionades, amb expressió dels resultats aconseguits per aquestes.  
c) Una memòria econòmica abreujada que incorporarà, amb expressió separada de l'import total i de l'IVA corresponent, un resum de les despeses i inversions de l'activitat subvencionada.  
d) Una relació dels pagaments fets per raó d'aquesta.  
e) Una relació d'altres ingressos obtinguts per a la seua realització o de les aportacions de tercers que hagen contribuït al seu finançament, amb indicació del seu origen, import i aplicació.  
f) Si escau, relació de les quantitats inicialment pressupostades i de les desviacions produïdes.  
g) Els restants documents exigits en l'article 72 del reglament esmentat.  
  
Tercer. Obligacions de les entitats beneficiàries  
1. Són obligacions de les beneficiàries:  
a) Realitzar personalment l'actuació que fonamenta la concessió de la subvenció. No obstant això, l'entitat beneficiària podrà subcontractar fins a un 75 % de l'import de cadascuna de les diferents activitats subvencionades, sempre que es tracte de les activitats regulades en els articles 16, 17 o 19 i que, si escau, s'hagen complit prèviament els requisits establits en l'article 29 de la Llei general de subvencions i en l'article 68 del seu reglament, per a la subcontractació de les activitats subvencionades. Excepcionalment, l'anterior percentatge podrà arribar al 100 % per al cas de les activitats consistents en la realització d'actuacions o campanyes publicitàries.  
b) Acreditar la realització de l'actuació, així com el compliment dels requisits i condicions que fonamenten la concessió de la subvenció, els que s'estableixen en aquesta ordre i els altres que determine la resolució de concessió.  
c) Comunicar a la conselleria competent en matèria d'economia social qualsevol modificació que es produïsca respecte de les circumstàncies i condicions tingudes en compte en el moment de la concessió, especialment la sol·licitud o obtenció de qualsevol ajuda pública o privada per a la mateixa finalitat, així com les relatives als compromisos i obligacions assumits per la beneficiària.  
d) Incorporar, de manera destacada, en totes les manifestacions de promoció i difusió de les actuacions subvencionades i, especialment, en els cartells, fullets, fulls de control i assistència, publicacions i publicitat de tot tipus, que aquestes estan patrocinades per la Generalitat i, si escau, cofinançades pel ministeri o organisme estatal corresponent.  
  
e) Adjuntar a la justificació una còpia dels estudis, informes, memòries o documents en què es materialitze l'activitat subvencionada, així com aportar juntament amb la mateixa acreditació gràfica de la realització de les activitats, que hagen sigut objecte de subvenció. En tot cas, aquests documents compliran el que s'estableix en l'apartat d precedent.  
  
f) Sotmetre's a les actuacions de comprovació que efectue l'òrgan concedent; a les de control financer que corresponen a la Intervenció General i els altres òrgans competents en relació amb les subvencions concedides, així com a les que puguen efectuar, si escau, les institucions amb competències de control sobre les actuacions subvencionades, i aportar tota la informació que els siga requerida en l'exercici d'aquestes actuacions.  
g) Facilitar totes les dades i informació que, en qüestions relacionades amb les subvencions concedides, li requerisca l'òrgan gestor de les subvencions, així com comunicar a aquest les incidències i variacions que es produïsquen en relació amb aquelles.  
h) Complir les obligacions sobre transparència i publicitat establides per a les entitats beneficiàries de subvencions conformement amb el que disposa l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana (d'ara en avant, LTBG). En el cas que l'entitat beneficiària perceba durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben, com a mínim, a la quantitat de 5.000 euros, haurà de complir les obligacions de transparència establides en la legislació bàsica. A més, i sense perjudici de l'anterior, qualsevol beneficiari que perceba, durant el període d'un any, ajudes o subvencions de l'administració autonòmica o de qualsevol altra entitat de les enumerades en l'article 2 de la referida LTBG, per import superior a 10.000 euros, haurà de donar-ne l'adequada publicitat, i indicar almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà, preferentment, a través de les corresponents pàgines web. En cas que no disposen de pàgina web on realitzar aquesta publicitat, podran complir la referida obligació a través del portal que pose a la seua disposició la Generalitat.  
  
  
i) Les altres establides en aquesta ordre i en la legislació vigent d'aplicació en relació amb alguna ajuda o subvenció concreta, així com les expressament recollides en la corresponent resolució de concessió.  
  
2. Les beneficiàries d'ajudes i subvencions estaran sotmeses a les responsabilitats i règim sancionador que sobre infraccions en aquesta matèria estableix l'LGS i, si escau, al que disposa el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.  
3. L'incompliment dels requisits, condicions i altres circumstàncies que van donar lloc a l'atorgament d'aquesta subvenció, establits en l'Ordre 2/2020 o en la present resolució, o la falta de justificació de la realització del projecte, donarà lloc a la incoació d'expedient que podrà finalitzar, si escau, amb la resolució de la subvenció, en els termes previstos en l'article 10.6 de l'ordre esmentada.  
  
València, 20 d'octubre de 2023.- El director general de Treball, Cooperativisme i Seguretat Laboral (p. d. Ordre 2/2020, de 2 de desembre; DOGV 8755, 05.03.2020): Andrés Lluch Figueres.